Руслан Мөхәммәтшин

Руслан Наил улы Мөхәммәтшин (1981 елның 29 октябре, ) — Россия футболчысы, һөҗүмче, ФМЛ җиңүчесе (2012, «Мордовия» составында). Тренер.

 Карьера 
Руслан Мөхәммәтшин 1981 елның 29 октябрендә Казанда туа. Казанның «Рубин» балалар-яшүсмерләр спорт мәктәбендә тәрбияләнүче. Баскетбол белән дә җитди шөгыльләнгән, «УНИКС»ның икенче командасы һәм Түбән Новгородның «НБА» клубы өчен чыгыш ясый.

«Чистай» өчен футбол буенча Татарстан беренчелегенә уйнаганда, «Рубин-2» вәкилләре тарафыннан билгеләнә, 2005—2008 елларда икенче дивизионның «Урал-Идел буе» зонасында чыгыш ясый. «Рубин» составында 2009 елгы бердәмлек чемпионнары Кубогында катнашучы. 2009 елгы сезонны Ижауның «СОЮЗ-Газпром» командасы составында башлый, сезон барышында Саранск «Мордовия»сына күчә, аның составында ул сезонда икенче дивизионның «Урал-Идел буе» зонасы җиңүчесе була. 19 гол кертеп, турнирның иң яхшы бомбардиры була, турнирның иң яхшы уенчысы һәм иң яхшы һөҗүмчесе дип танылаЛауреаты сезона 2009-го года: Второй дивизион: Зона «Урал-Поволжье». 2011/12 сезонында «Мордовия» составында ФНЛ җиңүчесе һәм лиганың иң яхшы бомбардиры (50 уенда 31 гол кертә) була. 2012/13 Премьер-лигасының Россия уенчылары арасында иң яхшы бомбардир (11 туп).

2013 елның августында, 2 елга контракт төзеп, Казанның «Рубин» клубына күчәРуслан Мухаметшин перешёл в «Рубин». 26 сентябрьдә «Рубин» составында РФПЛның 10 туры кысаларында Мәскәү «Динамо»сына каршы уенда дебют ясый. 2013 елның 6 октябрендә икенче таймның 70 нче минутында «Анжи»га каршы матчта «Рубин» өчен Россия чемпионатының рәсми матчларында беренче гол белән билгеләп үтеләРубин — Анжи . 2014 елда «Мордовия»га әйләнеп кайта, 41 матч уздыра. 2016 елның җәендә контракт үткәннән соң клубтан китә.

2016 елның 17 июнендә Тула «Арсенал»ы белән бер елга контрактка кул куя. 2017 елның кышкы трансфер тәрәзәсенә Казакъстанның «Тараз» клубына күчә. Җәй көне «Мордовия»га кайта.

2019/20 ел сезоны алдыннан уенчы карьерасын тәмамлый һәм «Мордовия» тренерлар штабына керә. 25 октябрьдә сезонның беренче өлеше ахырына кадәр баш тренер вазифаларын башкаручы итеп билгеләнә, чөнки баш тренер Марат Мостафин сәламәтлеге буенча команданы җитәкли алмыйМустафин не сможет руководить «Мордовией» по состоянию здоровья, и. о. главного тренера назначен Мухаметшин.

2021 елның февралендә Мөхәммәтшин комарлы уеннарны законсыз оештыруда һәм үткәрүдә гаепләнә — 2017 елның ноябреннән 2020 елның февраленә кадәр ул өч танышы белән яшерен уен автоматларын ачу өчен оешкан төркем оештырган. Руслан Мөхәммәтшин шәһәрдән чыгып китмәү турында подписка астында булган, аңа 1 млн сумга кадәр штраф белән 6 елга кадәр иректән мәхрүм итү куркынычы янаганБывшему игроку «Рубина» грозит до 6 лет колонии. Что натворил Руслан Мухаметшин?.

 Казанышлар 

 Футбол милли лигасы беренчелеге җиңүчесе: 2011/12
 Икенче дивизион җиңүчесе: 2009, 2017/2018 («Урал-Идел буе» зонасы)
 ПФЛ Кубогы иясе: 2009

 Шәхси тормыш 
Казан дәүләт университетында юридик белем ала. Өйләнгән, улы һәм кызы бар. Энесе Рөстәм шулай ук футболчы.

 Искәрмәләр 
Төркем:«Рубин» футбол клубы

 Сылтамалар 

 Россиянең Футбол Премьер-Лигасы сайтында
 Футбол милли лигасы беренчелеге сайтында

Төркем:Казан университетын тәмамлаучылар
Төркем:Әлифба буенча спортчылар